സമിതി ആകെ 14 തവണയാണ് യോഗം കൂടിയത്. ആദ്യത്തെ യൊഗം 2010 മാർച്ച് 30നും അവസാനത്തേത് 2011 ആഗസ്ത് 16-17 തീയതികളിലും ബംഗളുരുവിൽ വച്ച് നടന്നു. വിവരശേഖരണത്തിനായി സമിതി 42 ഔദ്യോഗിക കുറിപ്പുകൾ, 7 ആശയവിനിമയ ചർച്ചായോഗങ്ങൾ, ഒരു വിദഗ്ദ്ധ കൂടിയാലോചനായോഗം, സർക്കാർ സ്ഥാപങ്ങളുമായി 8 യോഗങ്ങൾ, സാമൂഹ്യസംഘടനകളുമായി 40 കൂടിയാലോചനകൾ, 14 സ്ഥലസന്ദർശനങ്ങൾ എന്നിവയാണ് ഉപയോഗിച്ചത്. ഗോവയിൽ വിവിധ സർക്കാർ വകുപ്പുകളിലായി ചിതറികിടക്കുന്ന ഗോവ റീജിയൺൽ പ്ലാൻ എന്ന സംരംഭം ഗൂഗിൾ എർത്ത് ഉപയോഗിച്ച് ഏകോപിപ്പിച്ചു.

പരിസ്ഥിതി ലോല മേഖലകൾ (Ecologically Sensitive Zones - ESZs) നിർണ്ണയിക്കാൻ മൊത്തം പശ്ചിമഘട്ടത്തെ സമിതി 9 കി.മീ. നീളവും 9 കി.മീ വീതിയുമുള്ള 2200 ചതുരങ്ങളായി തിരിച്ചു. ഈ ചതുരങ്ങളിൽ ഉള്ള സസ്യസമ്പത്തിന്റെ വിവരങ്ങൾ മുൻപേ ഉണ്ടായിരുന്നു. ഇതു ശേഖരിച്ച് പ്രസിദ്ധീകരിച്ചതും അല്ലാത്തതുമായ മറ്റു പരിസ്ഥിതി വിവരങ്ങൾ സംഗ്രഹിച്ച് 14 അടിസ്ഥാനസ്വഭാവങ്ങൾ തീരുമാനിച്ചു. ജൈവവൈവിധ്യം, ഭൂമിയുടെ ചെരിവ്, മഴയുടെ തോത് എന്നിവയായിരുന്നു അവയിൽ ചിലത്. ഈ 14 സ്വഭാവങ്ങൾക്കും ഒന്നു മുതൽ 10 വരെ മാർക്ക് കൊടുത്തു. ഒന്ന് മുതൽ മൂന്നു വരെ മാർക്ക് കിട്ടിയ ചതുരങ്ങൾ മേഖല 3-ലും മൂന്നു മുതൽ അഞ്ചു വരെ മാർക്കുള്ളവ മേഖല 2-ലും അഞ്ചു മുതൽ പത്തു മാർക്ക് വരെ ഉള്ളവ മേഖല 1-ലും ആയി തിരിച്ചു. 

രൂപീകരണ പശ്ചാത്തലം
പശ്ചിമഘട്ടത്തിന്റെ അതിരുകൾ
പഠനരീതി
വിവാദങ്ങൾ